Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 03/18, 112/19) sukladno natječaju objavljenom u Narodnim novinama, broj 67/24 od dana 05. lipnja 2024. godine, pročelnica Jedinstvenog upravnog odjela Općine Murter-Kornati objavljuje;

**OPIS POSLOVA RADNOG MJESTA, PODACI O PLAĆI, NAČINU TESTIRANJA, TE PRAVNI I DRUGI IZVORI ZA PRIPREMANJE KANDIDATA ZA TESTIRANJE**

- Komunalni i prometni redar – 1 izvršitelj/ica na neodređeno vrijeme

**1. OPIS POSLOVA**

- obavlja poslove nadzora nepropisno parkiranih i zaustavljenih i poslove upravljanja

prometom,

- izdaje naredbe za premještanje nepropisno zaustavljenih parkiranih vozila sukladno

Zakonu o sigurnosti prometa na cestama,

- naplaćuje novčanu kaznu za nepropisno zaustavljeno i parkirano vozilo,

- izdaje obavezni prekršajni nalog sukladno zakonu, izrađuje izvješća i zapisnike,

- provodi odredbe Odluke o komunalnom redu,

- sudjeluje u organiziranju, tehničkim pripremama i realizaciji kulturnih, sportskih i

ostalih programski aktivnosti u okviru svoje nadležnosti,

- predlaže izradu prometnih i komunalnih projekata te predlaže mjere za unapređenje stanja u domeni komunalnih i prometnih djelatnosti, sudjeluje u izradi općih akata u svom djelokrugu, skrbi o redovitom održavanju voznog parka,

- obavlja druge poslove po nalogu pročelnika.

**2.** **PODACI O PLAĆI**

Plaću službenika čini umnožak koeficijenta složenosti poslova za radno mjesto višeg referenta za upravne i opće poslove koji iznosi 2,10 i osnovice za izračun plaća koja iznosi bruto 583,98 eura.

**3. NAČIN TESTIRANJA KANDIDATA I PODRUČJA PROVJERE ZNANJA, TE PRAVNI I DRUGI IZVORI ZA PRIPREMANJE KANDIDATA ZA TESTIRANJE**

3.1. Način testiranja;

Prethodna provjera znanja i sposobnosti obuhvaća:

3.1.1. Pisano testiranje,

3.1.2. Intervju s kandidatima koji su ostvarili najmanje 50% bodova iz provjere znanja i sposobnosti (pisanog testiranja)

Po dolasku na testiranje od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidatima će biti podijeljena pitanja za provjeru znanja putem pismenog testiranja (10 pitanja – 10 bodova).

Na pisanoj provjeri nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima, niti na bilo koji drugi način remetiti koncentraciju kandidata, a mobitel je potrebno isključiti.

Pismena provjera traje najduže 45 minuta.

Smatra se da su kandidati zadovoljili na testiranju ako su za provjeru znanja dobili najmanje 5 bodova. Maksimalno ostvariv broj bodova na pisanom testiranju je 10.

Kandidati koji su zadovoljili na testiranju pristupaju razgovoru s Povjerenstvom za provedbu oglasa (intervju).

Nakon završenog razgovora – intervjua, maksimalno ostvariv sveukupni broj bodova je 20.

Povjerenstvo za razgovor s kandidatima utvrđuje interese, profesionalne ciljeve, motivaciju za rad u Jedinstvenom upravnom odjelu. Rezultati intervjua boduju se na način kao i testiranje.

Nakon provedbe testiranja i intervjua Povjerenstvo za provedbu oglasa utvrđuje rang listu kandidata prema ukupnom broju ostvarenih bodova na testiranju i intervjuu.

Povjerenstvo dostavlja pročelnici izvješće o provedenom postupku, kojeg potpisuju svi članovi Povjerenstva.

Pročelnik donosi rješenju o prijemu u službu izabranog kandidata.

Svi kandidati prijavljeni na natječaj imaju pravo uvida u dokumentaciju koja se odnosi na natječaj.

3.2. Propisi za pripremanje kandidata za provjeru znanja i sposobnosti:

Pravni i drugi izvori za pripremanje kandidata za prethodnu provjeru:

1. Zakon o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23)
2. Prekršajni zakon („Narodne novine“, broj 107/07, 39/13, 157/13, 110/15, 70/17, 118/18, 114/22)
3. Uredba o uredskom poslovanju („Narodne novine“, broj 75/21.)
4. Odluka o komunalnom redu Općine Murter-Kornati („Službeni glasnik Općine Murter-Kornati“; broj 4/19, 2/20)

Vrijeme održavanja prethodne provjere znanja i sposobnosti kandidata, lista kandidata koji ispunjavaju formalne uvjete iz natječaja i koji će biti pozvani na pisano testiranje biti će objavljeno naknadno na Internet stranici i na oglasnoj ploči Općine Murter-Kornati najmanje pet dana prije održavanja testiranja.

Intervju s kandidatima koji na pismenoj provjeri znanja ostvare najmanje 50% bodova održati će se isti dan kada i pismena provjera znanja.

Pročelnica

Melanija Turčinov Rameša, dipl. iur.